CELEX: 62015CN0051
Language: et
Date: 2015-02-06 00:00:00
Title: Kohtuasi C-51/15: Eelotsusetaotlus, mille on esitanud Oberlandesgericht Celle (Saksamaa) 6. veebruaril 2015 – Remondis GmbH & Co. KG Region Nord versus Region Hannover

11.5.2015   
            
            
               ET
            
            
               Euroopa Liidu Teataja
            
            
               C 155/10
            
         Eelotsusetaotlus, mille on esitanud Oberlandesgericht Celle (Saksamaa) 6. veebruaril 2015 – Remondis GmbH & Co. KG Region Nord versus Region Hannover
   (Kohtuasi C-51/15)
   (2015/C 155/11)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Celle
   
      Põhikohtuasja pooled
   
   
      Taotleja ja kaebaja: Remondis GmbH & Co. KG Region Nord
   
      Vastustaja: Region Hannover
   
      Kolmas isik: Zweckverband Abfallwirtschaft Region Hannover
   
      Eelotsuse küsimused
   
   
               1.
            
            
               Kas kahe omavalitsusüksuse vaheline kokkulepe, millele tuginedes asutavad omavalitsusüksused põhikirja alusel ühiselt omaette juriidilisest isikust sihtasutuse, mis täidab nüüdsest ainupädevalt teatavaid kõnealuste omavalitsusüksuste ülesandeid, on „riigihankeleping” Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (1) artikli 1 lõike 2 punkti a tähenduses, kui ülesannete üleminek puudutab teenuseid viidatud direktiivi tähenduses ja toimub tasu eest, sihtasutuse tegevus läheb asjaomaste omavalitsusüksuste ülesannete täitmisest kaugemale ja üleantud ülesanded ei kuulu „nende kaht tüüpi hankelepingute hulka”, millele, olgugi et need on sõlmitud avalik-õiguslike üksuste poolt, ei laiene Euroopa Kohtu praktika kohaselt (viimati kohtuotsus Piepenbrock, C-386/11 (2), punkt 33 ja sellele järgnevad punktid) riigihankeid reguleeriva liidu õiguse kohaldamisala?
            
         
               2.
            
            
               Kui vastus esimesele küsimusele on jaatav, siis kas vastamisel küsimusele, kas sihtasutuse loomine ja sellega seonduv ülesannete üleminek sihtasutusele ei kuulu erandkorras riigihankeid reguleeriva liidu õiguse kohaldamisalasse, tuleb lähtuda põhimõtetest, mille on Euroopa Kohus välja töötanud seoses hankelepingutega, mille ametiasutus sõlmib mõne temast õiguslikult eraldiseisva isikuga, ja mille kohaselt on riigihankeid reguleeriva liidu õiguse kohaldamine välistatud, kui asutus teostab asjaomase isiku üle kontrolli, mis on analoogne tema enda allüksuste üle teostatava kontrolliga, ning kui see isik tegutseb põhiliselt teda kontrolliva ametiasutuse või kontrollivate ametiasutuste huvides (vt selle kohta muu hulgas kohtuotsus Teckal, C-107/98 (3), ECLI:EU:C:1999:562, punkt 50), või on kohaldatavad põhimõtted, mille on Euroopa Kohus välja töötanud seoses lepingutega, mille ese on lepingu poolteks olevate ametiasutuste omavaheline koostöö ühise avaliku ülesande täitmiseks (selle kohta kohtuotsus Ordine degli Ingegneri della Provincia di Lecce jt, C-159/11 (4), punkt 34 ja sellele järgnev punkt)?
            
         
      (1)  ELT L 134, lk 114; ELT eriväljaanne 06/07, lk 132.
   
      (2)  ECLI:EU:C:2013:385
   
      (3)  ECLI:EU:C:1999:562
   
      (4)  ECLI:EU:C:2012:817